Роман Абрамович
Роман Аркадиевич Абрамо̀вич е крупен руски бизнесмен, нефтен магнат, най-богатият в Централна и Източна Европа. Forbes оценява състоянието му на 12,4 млрд. долара (2019). Той е на десето място в класацията на най-богатите личности в Русия. Собственик е на компанията Millhouse Capital. През лятото на 2003 г. купува английския клуб Челси за £140 млн.

Биография 
Роман Абрамович е роден 24 октомври 1966 г. в Саратов. Произхожда от еврейско семейство, мигранти от Таураге, Литва.
Остава кръгъл сирак в ранна възраст. Отглежда го чичо му в град Ухта. През 1996 – 1997 г. приватизира (чрез 5 свои фирми) 85% от крупната нефтодобивна и нефтопреработваща компания „Сибнефт“.

Спонсорира най-големия руски футболен отбор ЦСКА Москва с 58 милиона долара. Привлича футболни звезди да играят за националния отбор на Русия.

Взема активно участие в политиката:
 депутат в Държавната дума на Русия от 1999;
 губернатор на Чукотка (2000 – 2008 г.), като харчи от личните си пари 1,3 млрд. долара за подобрения и инвестиции в региона.

Собственик е на английския футболен отбор Ф.К. Челси (Chelsea London) от 2003. Много е запален по футбола и инвестира големи суми в отбора си.

Баща е на 7 деца – 3 сина и 4 дъщери. През октомври 2006 г. втората му жена се развежда с него и получава обезщетение от 155 млн. лири стерлинги .

Приятелката му Даря Жукова, родена в Москва е известен модел в Русия и главен редактор на списание „Garage“.

Дарил е 310 млн. долара за благотворителност.

Абрамович се движи с антураж и охрана от около 40 души. Те му струват около 2 млн. долара на година.

Лични притежания:
 Няколко големи имота в Лондон, в това число и къща на улицата на милиардерите; притежава и замък на Френската ривиера, както и други забележителни имоти по света.
 Втората най-дълга частна яхта в света „Eclipse“ – 163 метра с два басейна и собствена подводница. Цена: 1,5 млрд. долара.
 Частен самолет – „Boeing 767“, който може да побере 375 души.

Източници 

Руски бизнесмени
Руски предприемачи
Милиардери от Русия
Глави на региони в Русия
Руски политици
Руски футболни функционери
Чукотски автономен окръг
Руснаци във Великобритания
Родени в Саратов
Евреи в Русия